Diari Oficial de la Generalitat Valenciana


Sumari del DOGV 8663, del 24-10-2019 (2019/10856)

ACORD de 18 d'octubre de 2019, del Consell, d'aprovació del pressupost de 2019 de la Fundació per a la gestió de l'Institut d'Investigació Sanitària i Biomèdica d'Alacant (ISABIAL).
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8663

Data del DOGV
:   24-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10291


Data del document
:   18-10-2019

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 18 d'octubre de 2019, del Consell, d'aprovació del pressupost de 2019 de la Fundació per a la gestió de l'Institut d'Investigació Sanitària i Biomèdica d'Alacant (ISABIAL). [2019/10576]  
El 22 de març de 2019 el Consell va acordar autoritzar la constitució de la fundació denominada Fundació de la Comunitat Valenciana per a la Gestió de l'Institut d'Investigació Sanitària i Biomèdica d'Alacant (ISABIAL).  
La Fundació, d'ara en avant ISABIAL, es crea com a fundació del sector públic de la Generalitat, de les previstes en la Llei 8/1998, de 9 de desembre, de la Generalitat, de fundacions de la Comunitat Valenciana (LFCV).  
Segons el que disposa l'article 4.1 de la Llei 8/1998 s'ha realitzat la inscripció de l'escriptura pública de la constitució de la Fundació en el Registre de fundacions de la Comunitat Valenciana. Per Resolució de 13 de juny de 2019, del secretari autonòmic de Justícia, Administració Pública, Reformes Democràtiques i Llibertats Públiques, es va acordar inscriure en el Registre de fundacions de la Comunitat Valenciana la Fundació de la Comunitat Valenciana per a la Gestió de l'Institut d'Investigació Sanitària i Biomèdica d'Alacant (ISABIAL), que va ser inscrita amb el número 231A, i va adquirir personalitat jurídica pròpia i plena capacitat jurídica d'obrar.  
Per tant, la Fundació té personalitat jurídica pròpia i forma part del sector públic de la Generalitat, i està adscrita a la conselleria amb competències en sanitat de la Generalitat.  
La Fundació ISABIAL es regeix per la Llei 50/2002, de 26 de desembre, de fundacions, la Llei 8/1988, de 9 de desembre, de la Generalitat, de fundacions de la Comunitat Valenciana, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les restants normes de dret públic que li siguen aplicables i pels seus estatuts.  
D'acord amb l'article 52 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les entitats integrades en el sector públic empresarial i fundacional, d'acord amb el que estableix l'apartat 2, article 3, de l'esmentada llei, elaboraran una proposta de pressupost d'explotació que detallarà els recursos i dotacions anuals corresponents; formularan una proposta de pressupost de capital amb el mateix detall; i els pressupostos d'explotació i de capital s'integraran en els pressupostos consolidats de la Generalitat.  
La disposició transitòria quarta de la Llei 28/2018, de 28 de desembre, de pressupostos de la Generalitat per a l'exercici 2019, autoritza el Consell perquè, mitjançant acord, aprove el pressupost dels ens del sector públic instrumental que inicien la seua activitat al llarg de 2019, el que inclou l'aprovació del pressupost per a l'exercici 2019 de la Fundació ISABIAL.  
Així, de conformitat amb allò que disposa l'article 17.g de la Llei 5/1983, de 30 de desembre, de la Generalitat, del Consell, l'article 8 i següents de la Llei 50/2002, de 26 de desembre, de fundacions, així com l'article 34.3 de la Llei 8/1998, de 9 de desembre, de la Generalitat, de fundacions de la Comunitat Valenciana, i l'article 56 del Decret 68/2011, de 27 de maig, d'aprovació del Reglament de fundacions de la Comunitat Valenciana, i la resta de legislació vigent d'aplicació, a proposta de la consellera de Sanitat Universal i Salut Pública, el Consell, prèvia deliberació, en la reunió de 18 d'octubre de 2019,  
  
  
ACORDA  
  
Autoritzar l'aprovació del pressupost de la Fundació de la Comunitat Valenciana per a la Gestió de l'Institut d'Investigació Sanitària i Biomèdica d'Alacant (ISABIAL) per a l'exercici 2019, per un import de 3.188.745 euros, amb el detall de les fitxes pressupostàries que figuren en l'annex a aquest acord.  
  
Alacant, 18 d'octubre de 2019  
  
El conseller secretari en funcions,  
VICENT MARZÀ I IBÁÑEZ